ZMLUVA O PARTNERSTVE

uzavretá podľa § 269 ods. 2 zákona č. 513/1991 Zb. Obchodný zákonník v platnom znení v nadväznosti na § 3 ods. 2 písm. c) zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov (ďalej ako „ZoP“)

medzi

názov: ......................

sídlo: ......................

konajúci: ......................

IČO: ......................

poštová adresa[[1]](#footnote-2):

(ďalej len „**Hlavný partner**“ alebo „**Prijímateľ**“)

a

názov: ......................

sídlo: ......................

konajúci: ......................

IČO: ......................

poštová adresa1:

(ďalej len „**Partner**“)

(Hlavný partner a Partner sa na účely tejto zmluvy označujú ďalej spoločne aj ako „**Zmluvné strany**“ alebo jednotlivo „**Zmluvná strana**“)

**Článok 1**

**Základné ustanovenia**

1. Zmluvné strany sa dohodli na uzatvorení tejto ZoP s cieľom upraviť ich vzájomné práva a povinnosti a ostatné zmluvné podmienky súvisiace s realizáciou Projektu **,,...............“** (ďalej len „Projekt“) a v súlade s podmienkami Vyzvania s kódom ........... za účasti Partnera.
2. V nadväznosti na právnu úpravu postavenia partnera v zákone č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov (ďalej len „zákon o príspevku z EŠIF“) a v nadväznosti na zákon o príspevku z EŠIF nadväzujúcich Právnych dokumentoch definovaných v Zmluve o poskytnutí NFP, najmä v Systéme riadenia EŠIF a Systéme finančného riadenia na programové obdobie 2014 - 2020 sa Zmluvné strany dohodli a Partner podpisom tejto ZoP výslovne súhlasí s tým, že:
3. práva a povinnosti Partnera v súvislosti s realizáciou Projektu vyplývajú z tejto ZoP a z ostatných Právnych dokumentov a z ďalších skutočností uvedených   
   v písm. b) až d) tohto odseku, a to spôsobom a v rozsahu vyplývajúcom z písm. b) až f) tohto odseku,
4. právna úprava postavenia Hlavného partnera ako Prijímateľa v rozsahu jeho práv a povinností v súvislosti s realizáciou Projektu tak, ako to vyplýva zo Zmluvy o poskytnutí NFP, sa podporne vzťahuje aj na Partnera, ak nie je v tejto ZoP uvedené inak;
5. pojmy a výkladové pravidlá, ktoré sú definované v prílohe č. 1 Zmluvy o poskytnutí NFP, ktorou sú všeobecné zmluvné podmienky (ďalej ako „VZP“), sa v plnej miere aplikujú na túto ZoP bez potreby opakovania definícií v tejto ZoP, a to pokiaľ ide o formu aj obsah, vrátane používania veľkých a malých písmen jednotlivých použitých pojmov, s cieľom zachovať jednotu a súlad oboch zmluvných dokumentov;
6. práva a povinnosti Partnera v súvislosti s realizáciou Projektu sa okrem Zmluvy o poskytnutí NFP riadia zákonom o príspevku z EŠIF, právnymi predpismi SR a právnymi aktmi EÚ a súčasne Právnymi dokumentmi, zahŕňajúcimi aj ostatné dokumenty uvedené v článku 3 ods. 3.3 zmluvy; v tejto súvislosti Partner súhlasí, že všetky zmeny v Systéme riadenia EŠIF, Systéme finančného riadenia alebo v Právnych dokumentoch, z ktorých pre Prijímateľa vyplývajú práva a povinnosti, sú záväzné aj pre Partnera v rozsahu, v akom sa na neho podľa tejto ZoP vzťahujú aj práva a povinnosti Prijímateľa, a to dňom ich Zverejnenia;
7. zmeny Zmluvy o poskytnutí NFP sú pre Partnera záväzné odo dňa, kedy mu Hlavný partner doručí zmenenú/doplnenú Zmluvu o poskytnutí NFP; uvedené platí aj v prípade, ak je ZoP povinne zverejňovanou zmluvou podľa § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov (ďalej len „zákon o slobode informácií“),
8. ak existuje rozpor medzi úpravou práv a povinností Partnera v tejto ZoP a v Zmluve o poskytnutí NFP, má prednosť úprava v Zmluve o poskytnutí NFP pred touto ZoP, okrem úpravy v právnom predpise SR alebo právnom akte EÚ, v Systéme riadenia EŠIF a v metodických pokynoch CKO nadväzujúcich na Systém riadenia EŠIF, v Systéme finančného riadenia a v usmerneniach MF SR vydaných na vykonanie Systému finančného riadenia, vrátane usmernenia k nezrovnalostiam, ktoré majú prednosť pred úpravou v Zmluve o poskytnutí NFP a v tejto ZoP.
9. Na účely ZoP sa okrem pojmov uvedených v článku 1 VZP rozumie:
   * 1. **Členmi partnerstva** – Hlavný partner a Partner;
     2. **Hlavným partnerom** – Prijímateľ NFP na základe Rozhodnutia o schválení žiadosti o poskytnutie NFP vydaného podľa § 19 ods. 8 zákona o príspevku z EŠIF;
     3. **Partnerom** – osoba, ktorá sa podieľa na príprave Projektu so žiadateľom a na realizácii Projektu s Prijímateľom podľa tejto ZoP alebo ktorá sa podieľa na realizácii Projektu s Prijímateľom podľa tejto ZoP;
     4. **Poskytovateľom** – orgán podľa § 3 ods. 2 písm. f) zákona o príspevku z EŠIF, ktorý vydal Rozhodnutie o schválení žiadosti o poskytnutie NFP. V rámci OP EVS je Poskytovateľom Ministerstvo vnútra Slovenskej republiky;
     5. **Zmluva o poskytnutí NFP** – právny titul, na základe ktorého sa poskytuje príspevok; Zmluva o poskytnutí NFP sa uzatvára medzi Poskytovateľom a žiadateľom, ktorého žiadosť bola schválená v konaní podľa zákona o príspevku z EŠIF a ktorý sa uzavretím zmluvy stáva Prijímateľom; osobitne sa uvádza, že ak sa v tejto ZoP používa pojem „zmluva“, rozumie sa tým zmluva o poskytnutí NFP bez jej príloh.
     6. **v súlade s touto ZoP** – dodržanie všetkých pravidiel vyplývajúcich z tejto ZoP, vrátane všetkých dokumentov, na ktoré táto ZoP odkazuje, najmä zo Zmluvy o poskytnutí NFP, zo zákona o príspevku z EŠIF, z právnych predpisov SR a právnych aktov EÚ, zo Systému riadenia EŠIF, zo Systému finančného riadenia alebo z ostatných Právnych dokumentov, z ktorých pre Prijímateľa vyplývajú práva a povinnosti alebo ich zmeny, za dodržania pravidiel vyplývajúcich z odseku 2 tohto článku,
     7. **OP EVS** – operačný program Efektívna verejná správa.
10. S výnimkou tohto článku a kde kontext vyžaduje inak, sa uplatnia tieto výkladové pravidlá, pri zohľadnení ustanovenia odseku 2 písm. c) tohto článku:
    * 1. pojmy uvedené s veľkým začiatočným písmenom a pojmy definované vo všeobecnom nariadení, Nariadeniach k jednotlivým EŠIF a v Implementačných nariadeniach majú taký istý význam, keď sú použité v tejto ZoP a v Zmluve o poskytnutí NFP; v prípade rozdielnych definícií má prednosť definícia uvedená v Zmluve o poskytnutí NFP a ak v Zmluve o poskytnutí NFP nie je pojem definovaný, uplatní sa definícia v ZoP;
      2. pojmy uvedené s veľkým začiatočným písmenom majú ten istý význam v celej ZoP, pričom ich význam sa zachováva aj v prípade, ak sa použijú v inom gramatickom alebo slovesnom tvare, alebo ak sa použijú s malým začiatočným písmenom, ak je z kontextu nepochybné, že ide o pojem definovaný v ZoP alebo v Zmluve o poskytnutí NFP;
      3. slová uvedené:
         1. iba v jednotnom čísle zahŕňajú aj množné číslo a naopak;
         2. v jednom rode zahŕňajú aj iný rod;
         3. iba ako osoby zahŕňa  spoločnosti, štátne orgány a orgány verejnej správy, ostatné právnické osoby a naopak;
      4. akýkoľvek odkaz na Právne predpisy  alebo právne akty EÚ, právne predpisy SR alebo Právne dokumenty, vrátane Systému riadenia EŠIF, odkazuje aj na akúkoľvek ich zmenu, t. j.  použije sa vždy v platnom znení;
      5. nadpisy slúžia len na väčšiu prehľadnosť ZoP a nemajú význam pri jej výklade.

**Článok 2**

**Účasť Partnera na Projekte**

* + 1. Partnerstvo medzi Členmi partnerstva je vytvorené s cieľom zefektívniť spoluprácu Zmluvných strán pri Realizácii aktivít Projektu. Prehľad Aktivít Projektu realizovaných Partnerom, časový rámec Realizácie hlavných aktivít Projektu, ako aj podporných Aktivít, Merateľných ukazovateľov Projektu, k dosiahnutiu ktorých sa prispieva hlavnými Aktivitami projektu, ako aj ďalších podmienok v súvislosti s dosiahnutím cieľa Projektu, je uvedený v prílohe č. 1 tejto ZoP.
    2. Partner sa zaväzuje podieľať sa na Realizácii aktivít nasledujúceho Projektu: Projekt sa bude realizovať na základe Vyzvania s kódom č. ...... (ďalej ako „Vyzvanie“), a to v rozsahu Aktivít, ktoré Partnerovi prislúchajú v zmysle Prílohy č. 1 tejto ZoP, s využitím NFP:

z operačného programu: Efektívna verejná správa

spolufinancovaný fondom: Európsky sociálny fond

prioritná os: .......................

špecifický cieľ: ..........................

Poskytovateľ príspevku: Ministerstvo vnútra Slovenskej republiky

použitý systém financovania: ...............................................

na dosiahnutie cieľa Projektu: cieľom Projektu je zrealizovanie hlavných Aktivít Projektu z vecného a časového hľadiska ako aj z hľadiska ostatných podmienok v súlade s Prílohou č. 2 Zmluvy o poskytnutí NFP „Predmet podpory NFP“ a v tej súvislosti aj splnenie Merateľných ukazovateľov Projektu definovaných v Prílohe č. 2 Zmluvy o poskytnutí NFP „Predmet podpory NFP“, to všetko vo vzťahu k Partnerovi podľa prílohy č. 1 k tejto ZoP a v súlade s článkom 4 ods. 1 a odsekom 3 tohto článku ZoP.

* + 1. Zmluvné strany sa zaväzujú konať pri Realizácii aktivít Projektu s odbornou starostlivosťou tak, aby bola zabezpečená realizácia plánovaných Aktivít v zmysle Prílohy č. 1 tejto ZoP Riadne a Včas, a to najneskôr do uplynutia doby na Realizáciu hlavných aktivít Projektu podľa tam uvedeného harmonogramu, a to tak, aby boli dosiahnuté ciele Projektu.
    2. Hlavný partner sa zaväzuje, že na základe tejto ZoP poskytne Partnerovi jemu prislúchajúcu časť NFP podľa rozsahu ním Realizovaných aktivít Projektu v zmysle prílohy č. 1 tejto ZoP v súlade s rozpočtom Projektu, ktorý tvorí Prílohu č. 3 tejto ZoP a za podmienok stanovených v Zmluve o poskytnutí NFP a v tejto ZoP. Hlavný partner sa zaväzuje, že poskytne Partnerovi súčinnosť v rozsahu vzťahujúcom sa na Aktivity, ktoré Partner realizuje v zmysle Prílohy č. 1 k tejto ZoP, v nadväznosti na ods. 2 tohto článku a v súlade s touto ZoP.
    3. Partner sa zaväzuje realizovať Aktivity Projektu uvedené v Prílohe č. 1 tejto ZoPspôsobompodľa odseku 3 tohto článku, prijať jemu prislúchajúcu časť NFP a použiť ho výlučne na úhradu Oprávnených výdavkov na Realizáciu aktivít Projektu a za splnenia podmienok obsiahnutých v tejto ZoP, v Zmluve o poskytnutí NFP, vrátane jej príloh a v Právnych dokumentoch a ostatných dokumentoch uvedených v článku 3 ods. 3.3 zmluvy.
    4. Zmluvné strany berú na vedomie, že NFP poskytnutý v zmysle tejto ZoP je tvorený prostriedkami EÚ a štátneho rozpočtu SR, v dôsledku čoho musia byť finančné prostriedky tvoriace NFP vynaložené v súlade:
       - * so zásadou riadneho finančného hospodárenia podľa čl. 30 *nariadenia Európskeho parlamentu a Rady (EÚ, Euratom) 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002*,
         * s pravidlom hospodárnosti, efektívnosti, účinnosti a účelnosti,
         * s ostatnými pravidlami rozpočtového hospodárenia s verejnými prostriedkami vyplývajúcimi z § 19 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov (ďalej len „*zákon o rozpočtových pravidlách*“).
    5. Zmluvné strany sú povinné zdržať sa vykonania akéhokoľvek úkonu, vrátane vstupu do záväzkovo-právneho vzťahu s treťou osobou, ktorým by došlo k porušeniu článku 107 Zmluvy o fungovaní EÚ v súvislosti s Projektom s ohľadom na skutočnosť, že poskytnutý NFP je príspevkom z verejných zdrojov.
    6. Partner berie na vedomie, že NFP, a to aj každá jeho časť, je finančným prostriedkom vyplateným zo štátneho rozpočtu SR a z rozpočtu EÚ. Na kontrolu a vládny audit použitia týchto finančných prostriedkov, ukladanie a vymáhanie sankcií za porušenie finančnej disciplíny sa vzťahuje režim upravený v Zmluve o poskytnutí NFP, v právnych predpisoch SR a v právnych aktoch EÚ, najmä v zákone o príspevku z EŠIF, v zákone o rozpočtových pravidlách, v zákone č. 357/2015 Z. z. o finančnej kontrole a audite a o zmene a doplnení niektorých zákonov (ďalej len „*zákon o finančnej kontrole a audite*“).
    7. V zmysle § 401 zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“) Partner vyhlasuje, že predlžuje premlčaciu dobu na prípadné nároky Poskytovateľa týkajúce sa (a) vrátenia poskytnutého NFP alebo jeho časti alebo (b) krátenia NFP alebo jeho časti, a to na 10 rokov od doby, keď premlčacia doba začala plynúť po prvý raz.

**Článok 3**

**Vzťahy Členov Partnerstva k Poskytovateľovi a ich záväzky z toho vyplývajúce**

1. Zmluvné strany berú na vedomie, že Poskytovateľ zastupuje finančné záujmy EÚ a Slovenskej republiky. Zmluvné strany berú na vedomie, že Poskytovateľ nie je Členom partnerstva a nezodpovedá za konanie partnerstva alebo Partnera, ani za žiadne dojednania medzi Členmi partnerstva.
2. Zmluvné strany sa zaväzujú, že ich zmluvný vzťah založený touto ZoP bude vždy v súlade s dokumentmi uvedenými v definícii podľa článku 1 ods. 3 písm. f) tejto ZoP. V prípade porušenia tohto záväzku môžu byť deklarované výdavky Poskytovateľom klasifikované ako Neoprávnené výdavky alebo porušenie tohto záväzku môže znamenať Nezrovnalosť spojenú s povinnosťou Členov partnerstva vrátiť poskytnutý NFP alebo jeho časť a/alebo pri závažnejšom porušení môže dôjsť až k odstúpeniu od Zmluvy o poskytnutí NFP podľa článku 9 ods. 4 písm. b) VZP spojenému s povinnosťou Členov partnerstva vrátiť poskytnutý NFP.
3. Hlavný partner vo vzťahu k Poskytovateľovi v plnom rozsahu zodpovedá za koordináciu   
   a riadenie Realizácie aktivít Projektu a za plnenie povinností Partnerom vyplývajúcich z jeho účasti na Projekte podľa Zmluvy o poskytnutí NFP a podľa tejto ZoP. Tým nie je dotknutá zodpovednosť Partnera voči Hlavnému partnerovi.
4. V prípade, ak sa v tejto ZoP dohodlo, že Členovia partnerstva sú povinní plniť voči Poskytovateľovi určitý záväzok, vo vzťahu k Poskytovateľovi tento záväzok plní Hlavný partner v celosti, bez ohľadu na povahu záväzku, a to aj v prípade, ak ide o deliteľné plnenie a nesplnená časť sa týka iba záväzku Partnera. Ak Hlavný partner v rozsahu uplatneného nároku záväzok sám splnil, je oprávnený požadovať náhradu od Partnera, za ktorého plnil, podľa výšky a/alebo v rozsahu záväzku Partnera alebo podľa jeho podielu na plnení spoločného záväzku, v časti, v akej Hlavný partner plnil za Partnera.
5. Dohoda uvedená v odseku 4 tohto článku sa neuplatní výlučne v prípade ~~a)~~ plnenia povinností vyplývajúcich z ochrany finančných záujmov Európskej únie podľa § 37 zákona o príspevku z EŠIF, z ktorého vznikajú povinnosti priamo každému z Členov partnerstva samostatne a takto sa ich aj zaväzuje plniť konkrétny Člen partnerstva.
6. Zmluvné strany súhlasia s tým, že Poskytovateľ má právo, nie však povinnosť, metodicky usmerňovať Členov partnerstva v súvislosti s Projektom a v nadväznosti na záväzky vyplývajúce Členom partnerstva z tejto ZoP alebo zo Zmluvy o poskytnutí NFP. Členovia partnerstva sa zaväzujú takéto usmernenia akceptovať a realizovať opatrenia navrhnuté Poskytovateľom, ak metodické usmernenie Poskytovateľa nie je v rozpore s dokumentmi uvedenými v definícii podľa článku 1 ods. 3 písm. f) tejto ZoP. Na takýto rozpor je Hlavný partner alebo Partner povinný upozorniť Poskytovateľa Bezodkladne po doručení metodického usmernenia, inak sa má za to, že s obsahom metodického usmernenia každý z nich súhlasí a zaväzuje sa plniť v ňom uvedené povinnosti a postupovať podľa neho bez výhrad.
7. Uzatvorením tejto ZoP nie sú dotknuté práva a povinnosti Hlavného partnera voči Poskytovateľovi v zmysle Zmluvy o poskytnutí NFP, a to najmä nie je dotknutá celková zodpovednosť Hlavného partnera ako Prijímateľa za Projekt.

**Článok 4**

**Práva a povinnosti medzi Členmi Partnerstva**

1. Hlavný partner a Partner sa uzatvorením tejto ZoP stávajú spolurealizátormi Projektu, t. j. Partner zodpovedá voči Hlavnému partnerovi za Realizáciu aktivít Projektu vo vzťahu k tým Aktivitám, ku ktorým sa zaviazal v zmysle tejto ZoP a ktoré sú špecifikované   
   v Prílohe č. 1 ZoP, v dôsledku čoho sa v tejto častiPartner podieľa na realizácii Projektu v rozsahu práv a povinností vyplývajúcich zo Zmluvy o poskytnutí NFP. Uzavretím tejto ZoP sa preto Partner zaväzuje všetky jemu zverené Aktivity realizovať v zmysle schváleného Projektu a za podmienok podľa tejto ZoP a znáša aj tým súvisiacu zodpovednosť. Zodpovednosť Hlavného partnera voči Poskytovateľovi za splnenie podmienok súvisiacich s Realizáciou aktivít Projektu za účasti Členov partnerstva podľa tejto ZoP a Zmluvy o poskytnutí NFP týmto nie je dotknutá.
2. Hlavný partner sa zaväzuje:
   1. zabezpečiť prípravu, riadenie a koordináciu realizácie Projektu a poskytnutie NFP Partnerovi v súlade s ustanoveniami tejto ZoP, ustanoveniami Zmluvy o poskytnutí NFP, usmerneniami a pokynmi Poskytovateľa, v dôsledku čoho má Hlavný partner postavenie koordinátora Projektu,
   2. organizačno-technicky a personálne zabezpečiť procesy riadenia realizácie Projektu,
   3. plniť povinnosti vyplývajúce pre Prijímateľa zo Zmluvy o poskytnutí NFP,
   4. riešiť prípadné nedostatky, na ktoré upozorní Partner.
3. V nadväznosti na odsek 2 tohto článku Partner súhlasí s tým, že Hlavný partner zastupuje jeho, ako aj Projekt ako taký navonok, v súvislosti s realizáciou Projektu, a to:
   1. voči Poskytovateľovi vo všetkých otázkach, ak sa výslovne Členovia partnerstva nedohodnú inak,
   2. voči tretím osobám pri riadení a organizácii finančných tokov v súvislosti s poskytnutým NFP, a to podľa podmienok tejto ZoP a v súlade so Zmluvou o poskytnutí NFP.

Predchádzajúce dojednanie uvedené v tomto odseku 3 sa nevzťahuje na komunikáciu jednotlivých Členov partnerstva s Dodávateľmi Projektu, ani na samotné uzatváranie zmlúv jednotlivými Členmi partnerstva s Dodávateľmi Projektu.

1. Partner sa zaväzuje:
   1. akceptovať Hlavného partnera ako koordinátora Projektu v rozsahu jeho oprávnení a svojich, z toho vyplývajúcich povinností podľa tejto ZoP,
   2. akceptovať a realizovať usmernenia a pokyny Hlavného partnera vo vzťahu   
      k Realizácii aktivít Projektu a jeho finančnému riadeniu, ak usmernenia a pokyny Hlavného partnera nie sú v rozpore s dokumentmi uvedenými v definícii podľa článku 1 ods. 3 písm. f) tejto ZoP. Na takýto rozpor je Partner povinný upozorniť Hlavného partnera Bezodkladne po doručení usmernenia a pokynu, inak sa má za to, že s ich obsahom súhlasí a zaväzuje sa podľa nich postupovať bez výhrad.
2. Partner sa zaväzuje vykonať pre Hlavného partnera všetky potrebné finančné   
   a administratívne úkony súvisiace s realizáciou jemu prislúchajúcich Aktivít Projektu podľa Prílohy č. 1 tejto ZoP v súlade s touto ZoP, Zmluvou o poskytnutí NFP, dokumentmi uvedenými v definícii podľa článku 1 ods. 3 písm. f) tejto ZoP a usmerneniami Poskytovateľa a Hlavného partnera tak, aby Riadne a Včas splnil všetky svoje záväzky podľa tejto ZoP a súčasne, aby umožnil Hlavnému partnerovi splniť všetky povinnosti vyplývajúce pre neho z tejto ZoP a zo Zmluvy o poskytnutí NFP.
3. Zmluvné strany sú si navzájom povinné poskytnúť súčinnosť na základe písomnej požiadavky druhej Zmluvnej strany, v rozsahu jej požiadavky a v požadovanej forme, ak nejde o šikanózny výkon práva, a to najneskôr do 15 dní od doručenia písomnej požiadavky, ak v požiadavke nie je stanovená iná lehota.

a) Hlavný partner sa v tejto súvislosti zaväzuje:

1. predkladať Partnerovi Zmluvu o poskytnutí NFP, jej aktualizácie a zmeny, usmernenia a pokyny Poskytovateľa v súvislosti s Projektom Bezodkladne po tom, ako boli doručené Hlavnému partnerovi, a to spôsobom dohodnutým v tejto ZoP pre komunikáciu Zmluvných strán,
2. na požiadanie Partnera predložiť jeho požiadavku, dopyt alebo iný právny úkon Poskytovateľovi a v rámci vlastných možností vyplývajúcich zo Zmluvy o poskytnutí NFP zabezpečiť ich vybavenie; Hlavný partner však pred postupom podľa prvej časti tohto bodu (ii) preverí, či dokáže vybaviť požiadavku, dopyt alebo iný úkon Partnera vo vlastnej kompetencii a iba ak to nie je možné, postúpi ich Poskytovateľovi.

b) Partner sa v tejto súvislosti zaväzuje:

1. poskytovať súčinnosť pri vykonávaných Aktivitách Hlavnému partnerovi tak, aby nebol dôvod na zmarenie cieľa Projektu, a to z vlastnej iniciatívy alebo na základe požiadavky Hlavného partnera alebo Poskytovateľa,
2. zúčastňovať sa na rokovaniach v súvislosti s realizáciou Projektu podľa požiadaviek Hlavného partnera,
3. poskytnúť Hlavnému partnerovi všetky relevantné dokumenty a nevyhnutnú súčinnosť pri príprave a realizácii Projektu a pri plnení povinností Hlavného partnera vyplývajúcich mu zo Zmluvy o poskytnutí NFP.
4. Hlavný partner ako koordinátor realizácie Projektu je povinný kontrolovať dodržiavanie povinností Partnera vo vzťahu k Projektu, najmä vykonávať kontrolu rozpočtu a dodržiavanie harmonogramu Projektu, vrátane harmonogramu finančnej realizácie Projektu, ako aj všetky ostatné podmienky a povinnosti, ktoré vyplývajú Partnerovi   
   z plnenia tejto ZoP a zo Zmluvy o poskytnutí NFP. Partner je povinný umožniť výkon takejto kontroly.
5. V prípade, ak Hlavný partner zistí, že Partner nie je schopný realizovať jemu zverené Aktivity podľa tejto ZoP v určenom čase a rozsahu, Hlavný partner môže postupovať takto:
   1. navrhne zmenu tejto ZoP, predmetom ktorej je nový obsah Prílohy č. 1 tejto ZoP, vrátane s tým súvisiacej výšky finančných prostriedkov identifikovanej v rámci Prílohy č. 3 tejto ZoP; na takejto zmene sa Zmluvné strany musia dohodnúť, v dôsledku čoho sa uzatvorí písomný dodatok k tejto ZoP; alebo
   2. v prípade, ak porušenie povinností vyplývajúcich pre Partnera z tejto ZoP je podstatným porušením tejto ZoP alebo predstavuje iný dôvod na odstúpenie od tejto ZoP podľa článku 15 tejto ZoP a/alebo § 344 a nasl. Obchodného zákonníka, Hlavný partner je oprávnený odstúpiť od tejto ZoP.

Konanie Hlavného partnera po mimoriadnom ukončení tejto ZoP, t. j. či bude pokračovať v Realizácii aktivít Projektu sám (v súlade so Zmluvou o poskytnutí NFP, ak je to v súlade s podmienkami poskytnutia príspevku vyplývajúcimi z  Vyzvania, s podmienkami vyplývajúcimi zo schválenej žiadosti o poskytnutí NFP a zo Zmluvy o poskytnutí NFP) alebo prostredníctvom nového Partnera na základe samostatnej zmluvy o partnerstve, je skutočnosťou právne irelevantnou vo vzťahu k Partnerovi, ktorého právne postavenie tým nie je nijak dotknuté a nevznikajú mu z toho žiadne nároky.

**Článok 5**

**Komunikácia Zmluvných strán a doručovanie**

1. Zmluvné strany sa dohodli, že ich vzájomná komunikácia súvisiaca s touto ZoP si pre svoju záväznosť vyžaduje písomnú formu, vrátane elektronickej komunikácie, ak sa nedohodnú inak. V rámci vzájomnej komunikácie sú Zmluvné strany povinné uvádzať ITMS kód Projektu a názov Projektu podľa článku 1 tejto ZoP. Zmluvné strany sa zaväzujú, že budú pre vzájomnú písomnú komunikáciu používať poštové adresy uvedené v záhlaví tejto ZoP, ak nedošlo k oznámeniu zmeny adresy. Zmluvné strany sa dohodli, že písomná forma komunikácie sa bude uskutočňovať najmä prostredníctvom doporučeného doručovania zásielok alebo obyčajného doručovania poštou na adresu uvedenú v záhlaví tejto ZoP.
2. Zmluvné strany sú si povinné navzájom písomne oznámiť zmenu kontaktných údajov najneskôr do 5 dní odkedy nastala táto zmena, inak sa má za to, že sú údaje uvedené v ZoP platné a nemôže byť na ťarchu zmluvnej strany, ak koná s dôverou v obsah ZoP.
3. Hlavný partner môže určiť, že vzájomná komunikácia súvisiaca s touto ZoP bude prebiehať elektronicky prostredníctvom e-mailu a zároveň môže určiť aj podmienky takejto komunikácie. E-mailové adresy zmluvných strán sú nasledovné:

Za Hlavného partnera:

Za Partnera:

Aj v rámci týchto foriem komunikácie je Partner povinný uvádzať ITMS kód Projektu a názov Projektu podľa článku 1 tejto ZoP. Zmluvné strany si zároveň dohodli ako mimoriadny spôsob doručovania písomných zásielok doručovanie osobne alebo prostredníctvom kuriéra.

1. Zmluvné strany sa výslovne dohodli, že pokiaľ ide o určenie momentu doručenia:
2. elektronickej správy, použije sa úprava obsiahnutá v článku 4 ods. 4.6 zmluvy a
3. oznámení, výziev, žiadostí alebo iných dokumentov zasielaných druhej Zmluvnej strane v písomnej forme osobného doručenia, poštou alebo kuriérom, sa za deň doručenia v prípade ich osobného doručenia považuje deň skutočného doručenia do podateľne Zmluvnej strany, ktorá je adresátom. V prípade zasielania dokumentov poštou/kuriérom sa za deň doručenia dokumentu považuje deň, kedy bol dokument doručený Zmluvnej strane, ktorá je adresátom. V prípade, ak adresát nebol doručovateľom na mieste doručenia zastihnutý, sa dokument považuje za doručený v deň, keď došlo k uplynutiu úložnej (odbernej) lehoty písomnosti zasielanej poštou, najneskôr však v deň, keď došlo k vráteniu písomnosti odosielateľovi, v prípade vrátenia zásielky späť (bez ohľadu na prípadnú poznámku „adresát neznámy“); v prípade odopretia prevzatia dokumentu Zmluvnou stranou, ktorá je adresátom, k jeho doručeniu dochádza v deň odopretia prijatia dokumentu.
4. Zmluvné strany sú zodpovedné za riadne označenie poštovej schránky na účely písomnej komunikácie zmluvných strán.
5. Zmluvné strany sa dohodli, že vzájomná komunikácia bude prebiehať v slovenskom jazyku.

**Článok 6**

**Obstarávanie služieb, tovarov a stavebných prác Partnerom**

* 1. Partner má právo zabezpečiť od tretích osôb dodanie služieb, tovarov a stavebných prác (ďalej súhrnne ako „Verejné obstarávanie alebo VO“) potrebných na Realizáciu aktivít Projektu a súčasne je povinný dodržiavať princípy nediskriminácie, rovnakého zaobchádzania, transparentnosti, ako aj princípy hospodárnosti, efektívnosti, účinnosti a účelnosti pri nakladaní s NFP.
  2. Partner je pri realizácii VO povinný postupovať v súlade so Zákonom č. 343/2015 Z. z. o verejnom obstarávaní a o zmene a doplnení niektorých zákonov podľa jeho účinnosti, postupovať v súlade s prílohou č. 1 „VZP“ Zmluvy o poskytnutí NFP a  v súlade s  postupmi uvedenými v Príručke pre prijímateľa OP EVS v časti Verejné obstarávanie, ďalej postupovať podľa platných usmernení vydaných Poskytovateľom pre oblasť VO a podľa usmernení Hlavného partnera pre oblasť VO, ktoré boli Zverejnené alebo priamo oznámené Členom partnerstva. Vo všetkých prípadoch platí povinnosť Partnera dodržiavať pravidlá podľa tohto odseku okrem pravidiel upravujúcich proces výkonu finančnej kontroly VO.
  3. Dokumentáciu z VO na výkon finančnej kontroly predkladá Poskytovateľovi Hlavný partner v rozsahu a spôsobom určenom Poskytovateľom.

**Článok 7**

**Realizácia aktivít Projektu a povinnosť Partnera**

**poskytovať informácie o Realizácii aktivít Projektu**

1. Partner je realizátorom jednotlivých Aktivít Projektu v zmysle Prílohy č. 1 tejto ZoP spôsobom vyplývajúcim najmä zo základných záväzkov, ktoré pre neho vyplývajú   
   z článkov 2 až 4 tejto ZoP.
2. Partner je povinný písomne informovať Hlavného partnera o začatí realizácie jeho prvej hlavnej Aktivity Projektu v nadväznosti na definíciu Začatia realizácie hlavných aktivít Projektu podľa Zmluvy o poskytnutí NFP, a to predložením Hlásenia o začatí realizácie hlavných aktivítProjektu (Príloha č. 4 ZoP) (ďalej ako „*Hlásenie*“) do 5 dníodo dňa začatia realizácie jeho prvej hlavnej Aktivity Projektu. Hlásenie Partner predkladá iba raz pri jeho prvej hlavnej Aktivite v Projekte. Na začatie realizácie prvej Aktivity Projektu sa podporne vzťahujú ustanovenia obsiahnuté v článku 1 ods. 3 (definície) a v článku 8 ods. 2 VZP.
3. Pre pozastavenie Realizácie aktivít Projektu, a tým spôsobené prípadné predĺženie Realizácie aktivít Projektu, sa použijú ustanovenia článku 8 ods. 3 a nasl. VZP s tým, že na Partnera sa primerane vzťahujú tam obsiahnuté práva a povinnosti Prijímateľa. V tejto súvislosti sa Zmluvné strany osobitne dohodli, že:
4. Partner berie na vedomie, že Poskytovateľ je v zmysle článku 8 ods. 6 písm. a) a e) VZP oprávnený pozastaviť poskytovanie NFP v prípade, ak dôjde k porušeniu povinností vyplývajúcich zo Zmluvy o poskytnutí NFP bez ohľadu na skutočnosť, či k porušeniu povinnosti došlo konaním alebo opomenutím Prijímateľa alebo Partnera, resp. v prípade začatia trestného stíhania za skutok súvisiaci s Projektom, vznesením obvinenia voči Prijímateľovi, Partnerovi a osobám konajúcim v ich mene; v prípade, ak Poskytovateľ pozastaví z dôvodov na strane Partnera poskytovanie NFP v zmysle VZP, porušujúci Partner je zodpovedný za náhradu škody voči Hlavnému partnerovi,
5. vo vzťahu k právu na pozastavenie Realizácie aktivít Projektu patriacich Prijímateľovi podľa článku 8 ods. 3 až 5 VZP nie je Partner oprávnený priamo toto právo uplatniť voči Poskytovateľovi, ale je povinný Bezodkladne po splnení dôvodov na pozastavenie Realizácie jemu prislúchajúcich Aktivít Projektu komplexne informovať Hlavného partnera ako Prijímateľa, spolu s doručením podkladovej dokumentácie vyžadovanej podľa VZP, aby toto právo mohol Hlavný partner ako Prijímateľ uplatniť voči Poskytovateľovi v súlade s podmienkami vyplývajúcimi zo Zmluvy o poskytnutí NFP. V prípade, ak napriek splneniu povinnosti podľa predchádzajúcej vety zo strany Partnera, Hlavný partner neuplatní svoje právo podľa článku 8 ods. 3 až 5 VZP, zodpovedá voči Partnerovi za prípadnú škodu, ktorá Partnerovi týmto opomenutím vznikla.
6. Členovia partnerstva sú si navzájom zodpovední za presnosť, správnosť, pravdivosť a úplnosť všetkých navzájom poskytovaných informácií.
7. Partner je povinný počas trvania tejto ZoP:
8. s cieľom plniť povinnosti Hlavného partnera podľa článku 4 VZP písomne predkladať Hlavnému partnerovi informácie o Realizácii aktivít Projektu (Príloha č. 1 ZoP) vo vzťahu k monitorovacím správam, k monitorovacím údajom k žiadostiam o platbu a ďalším informáciám v rozsahu a vo formáte určenom Hlavným partnerom, najneskôr   
   5 dní pred monitorovacím termínom určeným pre Hlavného partnera v zmysle článku   
   4 VZP,
9. predkladať Hlavnému partnerovi informácie o začatí a ukončení realizácie každej jemu prislúchajúcej Aktivity Projektu podľa článku 4 ods. 6 VZP,
10. Bezodkladne písomne informovať Hlavného partnera o začatí a ukončení akéhokoľvek súdneho, exekučného alebo správneho konania voči Partnerovi, ktoré majú alebo môžu mať vplyv na Realizáciu aktivít Projektu a/alebo na povahu a účel Projektu, ďalej o vzniku a zániku prípadov Vyššej moci, ktoré sa na účely tejto zmluvy považujú za okolnosti vylučujúce zodpovednosť, o všetkých zisteniach oprávnených osôb na výkon kontroly alebo auditu, prípadne iných kontrolných orgánov, ako aj o iných skutočnostiach, ktoré majú alebo môžu mať vplyv na Realizáciu aktivít Projektu a/alebo na povahu a účel Projektu,
11. na základe písomnej požiadavky Hlavného partnera predkladať mu správy a informácie viažuce sa k Projektu aj nad rámec rozsahu stanoveného v písm. a) a b) tohto odseku v rozsahu a v lehotách stanovených Hlavným partnerom.
12. Hlavný partner je zodpovedný za celkovú sumarizáciu a konsolidáciu údajov od Partnera, za správne a včasné predloženie monitorovacích údajov/správ a ďalších údajov potrebných na monitorovanie Projektu Poskytovateľovi podľa článku 4 VZP a metodického pokynu CKO č. 15 k monitorovaniu projektov.
13. Partner sa zaväzuje vykonávať Realizáciu aktivít Projektu tak, aby svojou činnosťou dosiahol Merateľné ukazovatele Projektu tak, ako ich cieľové hodnoty vyplývajú z Prílohy č. 1 tejto ZoP. Na zmeny v cieľových hodnotách Merateľných ukazovateľov sa primerane vzťahuje režim a postup uvedený v čl. 6 ods. 6.6 a 6.7 zmluvy, vrátane následkov nedosahovania plánovaných cieľových hodnôt Merateľných ukazovateľov vo vzťahu k finančnému plneniu NFP; v takom prípade má Poskytovateľ alebo Hlavný partner právo znížiť výšku poskytovaného NFP Partnerovi podľa pravidiel obsiahnutých v článku 6 ods. 6.7 zmluvy.

**Článok 8**

**Oprávnené výdavky a povinné spolufinancovanie**

1. Oprávnenými výdavkami sú všetky výdavky, ktoré sú nevyhnutné na Realizáciu aktivít Projektu uvedených v Prílohe č. 1 tejto ZoP, ak spĺňajú všetky podmienky definované   
   v článku 14 ods. 1 VZP a sú súčasťou rozpočtu Partnera, ktorý tvorí Prílohu č. 3 tejto ZoP.
2. Zmluvné strany berú na vedomie, že NFP poskytuje Poskytovateľ výhradne Hlavnému partnerovi ako Prijímateľovi pri splnení podmienok definovaných v Zmluve o poskytnutí NFP.
3. Zmluvné strany berú na vedomie, že v prípade ak výdavok nespĺňa podmienky oprávnenosti podľa článku 14 VZP, takéto Neoprávnené výdavky nie sú spôsobilé na preplatenie z NFP v rámci Žiadosti o platbu podanej Hlavným partnerom Poskytovateľovi. O Neoprávnené výdavky bude znížená suma požadovaná na preplatenie v rámci podanej Žiadosti o platbu, ak vo zvyšnej časti bude Žiadosť o platbu schválená. Ak nesplnenie podmienok oprávnenosti výdavkov podľa článku 14 VZP zistí osoba oprávnená na výkon kontroly a auditu uvedená v článku 12 ods. 1 VZP, Hlavný partner ako Prijímateľ je povinný vrátiť NFP alebo jeho časť zodpovedajúcu takto vyčísleným Neoprávneným výdavkom v súlade s článkom 10 VZP pri rešpektovaní výšky intenzity vzťahujúcej sa na príspevok v plnej výške, a to bez ohľadu na skutočnosť, že pôvodne mohli byť tieto výdavky klasifikované ako Oprávnené výdavky alebo Schválené oprávnené výdavky. Všeobecné pravidlo týkajúce sa opakovanej kontroly/auditu uvedené v článku 12 ods. 9 VZP sa vzťahuje aj na zmenu výdavkov z Oprávnených výdavkov/Schválených oprávnených výdavkov na Neoprávnené výdavky.
4. V zmysle a za podmienok tejto ZoP (najmä čl. 13 ZoP) Hlavný partner poskytuje príslušnú časť NFP Partnerovi, a to výlučne na financovanie Oprávnených výdavkov, tak ako ich stanovil Poskytovateľ aj v nadväznosti na ods. 3 tohto článku, pričom Oprávnené výdavky sú potvrdené podkladmi predkladanými so Žiadosťou o platbu Partnera vyžadované podľa spôsobu financovania v zmysle tejto ZoP (čl. 13 ZoP). Konečná výška časti NFP pre Partnera je daná výškou skutočne vynaložených, odôvodnených   
   a riadne preukázaných Schválených oprávnených výdavkov, po aplikácii príslušnej intenzity pomoci, maximálne však do výšky, do ktorej budú jednotlivé výdavky schválené Poskytovateľom, pričom celková schválená výška NFP nesmie byť prekročená.
5. Partner sa zaväzuje spolufinancovať Projekt z vlastných zdrojov v rozsahu podľa písomného Vyzvania a súčasne sa zaväzuje predložiť doklady o spolufinancovaní, ak o ich predloženie Hlavný partner požiada, a to v súlade s predpokladaným rozpočtom Projektu, ktorý tvorí Prílohu č. 3 tejto ZoP.
6. Zmluvné strany sa zaväzujú, že nebudú požadovať dotáciu, príspevok, grant alebo inú formu pomoci na realizáciu aktivít Projektu uvedených v prílohe č. 1 tejto ZoP, na ktoré je poskytovaný NFP v zmysle tejto ZoP, a ktorá by predstavovala dvojité financovanie alebo spolufinancovanie tých istých výdavkov zo zdrojov iných rozpočtových kapitol štátneho rozpočtu SR, štátnych fondov, z iných verejných zdrojov alebo zdrojov EÚ. V prípade porušenia uvedenej povinnosti je Hlavný partner oprávnený žiadať od Partnera vrátenie NFP alebo jeho časti a Partner je povinný vrátiť NFP alebo jeho časť v súlade s článkom 12 tejto ZoP.

**Článok 9**

**Použitie výstupov**

1. Partner sa zaväzuje, že počas Realizácie Projektu bude Majetok nadobudnutý z NFP používať výlučne pri výkone činnosti v rámci Projektu, na ktorý bol NFP poskytnutý a budú dodržané aj ostatné povinnosti vyplývajúce z článku 6 ods. 1 a 2 VZP. Na ostatné vzťahy Partnera k Majetku nadobudnutému z NFP sa primerane uplatnia všetky povinnosti a sankcie vzťahujúce sa na Hlavného partnera ako Prijímateľa, ktoré vyplývajú z článku 6 VZP.
2. Zmluvné strany sú povinné akúkoľvek dispozíciu s majetkom nadobudnutým z NFP (v zmysle čl. 6 VZP) vykonať až po udelení predchádzajúceho písomného súhlasu Poskytovateľa v súlade s článkom 6 VZP. Všetky zmluvy, ktoré sa budú týkať dispozície s Majetkom nadobudnutým z NFP, musia mať písomnú formu.
3. Partner sa zaväzuje poskytnúť Poskytovateľovi, Hlavnému partnerovi a príslušným orgánom SR a EÚ všetku dokumentáciu vytvorenú pri realizácii alebo v súvislosti   
   s Realizáciou aktivít Projektu, a týmto zároveň udeľuje Poskytovateľovi, Hlavnému partnerovi a príslušným orgánom SR a EÚ právo na použitie údajov z tejto dokumentácie na účely súvisiace s touto ZoP alebo Zmluvou o poskytnutí NFP pri zohľadnení prípadných práv duševného vlastníctva Zmluvných strán (pri súčasných obmedzeniach vyplývajúcich z článku 6 ods. 1 písmeno e) VZP).

**Článok 10**

**Informovanie a komunikácia**

1. Partner je povinný zaistiť informovanie verejnosti počas Realizácie aktivít Projektu o tom, že Projekt je spolufinancovaný z ESF minimálne umiestnením jedného plagátu (minimálnej veľkosti A3), a to na mieste ľahko viditeľnom verejnosťou, ako sú vstupné priestory budovy. Plagát obsahuje informácie v zmysle Manuálu pre informovanie a komunikáciu OP EVS podľa jeho umiestnenia (sídlo prijímateľa, miesto realizácie aktivít projektu.
2. Pri plnení povinnosti zaistiť informovanie verejnosti počas Realizácie aktivít Projektu podľa odseku 1 sa Partner zaväzuje postupovať v súlade s Manuálom pre informovanie a komunikáciu OP EVS.
3. Zmluvné strany súhlasia, že Hlavný partner bude vystupovať ako zástupca Členov partnerstva pre média a ich hovorca, Partner je oprávnený komunikovať s tretími osobami v rozsahu Realizácie jemu prislúchajúcich aktivít Projektu podľa tejto ZoP, Zmluvy o poskytnutí NFP a pokynov Hlavného partnera, ak sa Zmluvné strany nedohodnú inak.
4. Zmluvné strany sa zaväzujú vzájomne informovať o aktivitách a účasti v partnerstve   
   a aktívne participovať na aktivitách súvisiacich so zviditeľňovaním, šírením   
   a zhodnocovaním výsledkov Projektu.
5. Na ostatné povinnosti neuvedené v tomto článku 10 sa na Partnera primerane vzťahujú všetky povinnosti Hlavného partnera v oblasti informovania a komunikácie podľa článku 5 VZP. Partner je povinný dodržiavať všetky usmernenia Hlavného partnera v tejto oblasti, ktoré vyplývajú zo VZP, ako aj z dokumentov Hlavného partnera, ktoré vydal v nadväznosti na článok 5 VZP.
6. V prípade, ak sa v rámci Projektu aspoň časť výdavkov vykazuje cez zjednodušené vykazovanie výdavkov, Partner sa zaväzuje na základe výzvy Hlavného partnera, ktorému bola doručená výzva Poskytovateľa, predložiť mu v lehote nie kratšej ako Bezodkladne dokumentáciu z akéhokoľvek Verejného obstarávania, ktoré Partner vykonal a ktoré sa týka Projektu. Rozsah dokumentácie z takéhoto Verejného obstarávania a spôsob jej predloženia vyplýva z výzvy Poskytovateľa. Týmto osobitným ustanovením nie sú dotknuté žiadne povinnosti Partnera podľa článku 6 tejto zmluvy, ani nepredstavuje nováciu záväzkov Zmluvných strán uvedených v článku 6 tejto zmluvy.

**Článok 11**

**Kontrola / audit**

1. Článok 12 VZP sa v plnej miere vzťahuje aj na úpravu práv a povinností Partnera vo vzťahu ku kontrole / auditu ním realizovanej časti Projektu. Práva a povinnosti, ktoré prislúchajú v zmysle článku 12 VZP Prijímateľovi (Hlavnému partnerovi), prislúchajú podľa tejto ZoP Partnerovi.
2. Pre prípad, ak by oprávnené osoby na výkon kontroly / auditu podľa článku 12 ods. 1 VZP považovali za kontrolovanú osobu vo vzťahu k aplikácii zákona o finančnej kontrole a audite len Prijímateľa (Hlavného partnera) a mali za to, že kontrola Partnera ako osoby podieľajúcej sa na Realizácii aktivít Projektu sa vykonáva až cez kontrolu Prijímateľa, Zmluvné strany sa výslovne dohodli, že osobou oprávnenou na výkon kontroly / auditu voči Partnerovi je aj Hlavný partner. V takom prípade prislúchajú Hlavnému partnerovi všetky práva a povinnosti osôb oprávnených na výkon kontroly/auditu podľa článku 12 ods. 1 VZP.
3. Partner je povinný umožniť výkon kontroly/auditu zo strany ktorejkoľvek z oprávnených osôb uvedených v článku 12 ods. 1 VZP a odseku 2 tohto článku, pričom sa zaväzuje oprávneným osobám umožniť kontrolu v požadovanom rozsahu, poskytnúť im požadovanú súčinnosť, zabezpečiť prítomnosť osôb zodpovedných za Realizáciu aktivít Projektu, vytvoriť primerané podmienky na riadne a včasné vykonanie kontroly/auditu   
   a zdržať sa konania, ktoré by mohlo ohroziť začatie a riadny priebeh výkonu kontroly/auditu Projektu.
4. Zmluvné strany berú na vedomie, že oprávnené osoby uvedené v článku 12 ods. 1 VZP a odseku 2 tohto článku sú oprávnené vykonať kontrolu Projektu podľa článku 12 VZP kedykoľvek počas účinnosti tejto ZoP až do uplynutia lehôt uvedených v článku   
   7 ods. 7.2 zmluvy. Uvedená doba sa predĺži v prípade, ak nastanú skutočnosti uvedené v článku 140 všeobecného nariadenia, a to o čas trvania týchto skutočností.
5. Osoby oprávnené na výkon kontroly/auditu uvedené v článku 12 ods. 1 VZP a odseku   
   2 tohto článku majú práva a povinnosti upravené najmä v zákone o finančnej kontrole   
   a audite.
6. Partner je povinný prijať opatrenia na nápravu nedostatkov zistených kontrolou/auditom   
   v zmysle správy z kontroly/auditu v lehote stanovenej oprávnenými osobami na výkon kontroly/auditu. Hlavný partner je zároveň povinný zaslať osobám oprávneným na výkon kontroly/auditu a vždy aj Poskytovateľovi, ak nie je v konkrétnom prípade osobou vykonávajúcou kontrolu/audit, písomnú správu o splnení opatrení prijatých na nápravu zistených nedostatkov Bezodkladne po ich splnení a tiež o odstránení príčin ich vzniku,   
   a to v lehote stanovenej v správe/inom výstupnom dokumente z kontroly/auditu a ak stanovená nebola, v lehote stanovenej Poskytovateľom.

**Článok 12**

**Vysporiadanie finančných vzťahov a ochrana finančných záujmov EÚ**

* 1. Partner je povinný vrátiť jemu poskytnutý NFP alebo jeho časť Hlavnému partnerovi, ak nastanú dôvody, pre ktoré je analogicky Hlavný partner ako Prijímateľ povinný vrátiť NFP alebo jeho časť Poskytovateľovi podľa článku 10 VZP. To znamená, že na vysporiadanie finančných vzťahov, postup a spôsob tohto vysporiadania, sa primerane použijú ustanovenia článku 10 VZP, a na Partnera sa primerane vzťahujú všetky povinnosti Hlavného partnera ako Prijímateľa v zmysle článku 10 VZP a tieto povinnosti sú povinnosťami Partnera voči Hlavnému partnerovi, Poskytovateľovi a voči iným oprávneným osobám uvedeným v tejto ZoP a/alebo v Zmluve o poskytnutí NFP, ak z tejto ZoP nevyplýva osobitná dohoda Zmluvných strán. Partner sa zaväzuje tieto povinnosti voči Hlavnému partnerovi, Poskytovateľovi a voči iným oprávneným osobám uvedeným v tejto ZoP a/alebo v Zmluve o poskytnutí NFP Riadne a Včas plniť.
  2. V prípade, ak zo strany Partnera dôjde k použitiu NFP alebo jeho časti v rozpore s touto ZoP, Zmluvou o poskytnutí NFP alebo právnymi predpismi SR a/alebo právnymi aktmi EÚ, Partner sa zaväzuje bez osobitného vyzvania vrátiť celkovú sumu finančných prostriedkov takto použitých Hlavnému partnerovi, a to do **5 dní** nasledujúcich po dni, keď zistí ich protiprávne použitie, najneskôr však do **3 dní** nasledujúcich po dni, keď bude doručená výzva na vrátenie jemu poskytnutého NFP alebo jeho časti zo strany Hlavného partnera, prípadne v inej lehote stanovenej Hlavným partnerom vo výzve. Vo výzve je Hlavný partner povinný Partnerovi vyčísliť presnú sumu poskytnutého NFP, ktorú je Partner povinný vrátiť a čísla účtov, na ktoré je Partner povinný túto sumu uhradiť. Právo na náhradu škody týmto nie je dotknuté. Partner je povinný vrátiť poskytnutú časť NFP Hlavnému partnerovi aj v prípade, ak sa právoplatným rozhodnutím súdu preukáže spáchanie trestnej činnosti, ovplyvňovanie hodnotiteľov, alebo porušovanie zákazu konfliktu záujmov. V prípade, ak Partner nevráti NFP v celej výške a v lehote špecifikovanej vo výzve Hlavného partnera, je Hlavný partner oprávnený uplatniť voči Partnerovi zmluvnú pokutu vo výške 0,01 % z požadovanej a nevrátenej časti NFP v zmysle zaslanej výzvy Hlavného partnera za každý, aj začatý deň omeškania s jej vrátením.
  3. Každý z Členov partnerstva je v súlade s § 37 ods. 2 zákona o príspevku z EŠIF povinný predchádzať vzniku Nezrovnalostí a ak vzniknú, je povinný Bezodkladne prijať nápravné opatrenia v súlade s usmernením k nezrovnalostiam alebo inými Právnymi dokumentmi upravujúcimi riešenie Nezrovnalostí. Partner si je vedomý práva Poskytovateľa pozastaviť poskytovanie NFP pre Projekt v súlade s § 7 ods. 6 zákona o príspevku z EŠIF, v dôsledku čoho si je vedomý, že v prípade využitia uvedeného práva Poskytovateľom Partnerovi nevznikajú voči Hlavnému partnerovi, ani voči Poskytovateľovi žiadne nároky v súvislosti s touto ZoP.

**Článok 13**

**Účty a platby**

**(pravidlá finančných operácií)**

1. Zmluvné strany berú na vedomie, že Poskytovateľ poskytuje NFP Hlavnému partnerovi na základe Žiadosti o platbu na jeho osobitný účet vedený v mene EUR, ktorý je špecifikovaný v Prílohe č. 2 tejto ZoP.
2. Partner pre potreby vypracovania Žiadosti o platbu za Partnera (ďalej ako „ŽoP Partnera“) predkladá Hlavnému partnerovi potrebnú dokumentáciu vyžadovanú podľa spôsobu financovania v Zmluve o poskytnutí NFP, za ktorej obsah zodpovedá. Hlavný partner následne takúto dokumentáciu spracuje do formy ŽoP Partnera a túto ŽoP Partnera predkladá riadiacemu orgánu elektronicky prostredníctvom ITMS osobitne. Partner týmto vyjadruje súhlas s uvedeným postupom a použitím všetkých ním poskytnutých údajov a dokumentácie na vytvorenie a predloženie ŽoP Partnera Poskytovateľovi. Hlavný partner oznamuje Partnerovi termíny na predloženie Žiadosti o platbu Poskytovateľovi, pričom je oprávnený stanoviť Partnerovi lehotu, v ktorej má Partner predložiť za seba požadované podklady pre vypracovanie jednotlivých ŽoP Partnera.
3. Jednotlivé výdavky musia byť jednoznačne a nezameniteľne identifikované. Ak Partner požaduje zaradenie jednotlivého výdavku do Žiadosti o platbu Partnera, je povinný doručiť spolu s dokumentáciou podľa odseku 2 tohto článku všetky potrebné podklady vyžadované podľa spôsobu financovania touto ZoP a Zmluvou o poskytnutí NFP pre príslušný spôsob financovania. Ak je dokumentácia predložená Partnerom úplná, Hlavný partner je povinný ju zaradiť do Žiadosti o platbu, v opačnom prípade vyzve Partnera na jej doplnenie, a to v lehote 5 dní odo dňa jej doručenia. V prípade, ak Poskytovateľ nepreplatí výdavky obsiahnuté v ŽoP Partnera alebo ich časť, HP nenesie za tento stav žiadnu zodpovednosť, ak dôvod krátenia, resp. nepreplatenia výdavkov spočíval v údajoch alebo dokumentácií predložených Partnerom Hlavnému partnerovi podľa ods. 2 tohto článku.
4. Hlavný partner prevedie príslušnú časť NFP Partnerovi na základe uplatnených výdavkov podľa aktuálnej ŽoP Partnera a podľa Schválených oprávnených výdavkov Poskytovateľom. S týmto cieľom si Partner zriadi vlastný osobitný účet pre Projekt, ktorý je špecifikovaný v Prílohe č. 2 tejto ZoP.
5. V súvislosti s Realizáciou aktivít Projektu je Partner povinný prijímať platby výlučne na svoj osobitný účet a realizovať platby výlučne prostredníctvom svojho osobitného a výdavkového účtu uvedeného v Prílohe č. 2 tejto ZoP.
6. Partner je povinný udržiavať osobitný účet zriadený a nesmie účet zrušiť až do doby úplného finančného vysporiadania schváleného Projektu zo strany všetkých Členov partnerstva.
7. Zmluvné strany berú na vedomie, že Poskytovateľ prostredníctvom svojej platobnej jednotky zabezpečí vyplatenie NFP, resp. jeho časti výlučne na základe Žiadosti o platbu predloženej Hlavným partnerom. Po schválení Žiadosti o platbu a pripísaní peňažných prostriedkov na účet Hlavného partnera je Hlavný partner povinný Bezodkladne previesť peňažné prostriedky Partnerovi na jeho osobitný účet špecifikovaný v Prílohe č. 2tejto ZoP.
8. Použitie platby je Partner povinný vyúčtovať Hlavnému partnerovi, a to podľa ustanovení Zmluvy o poskytnutí NFP pre jednotlivé spôsoby financovania Realizácie Projektu. Spolu so zúčtovaním platby predkladá Partner Hlavnému partnerovi aj dokumenty vyžadované podľa ustanovení Zmluvy o poskytnutí NFP pre jednotlivé spôsoby financovania Projektu, a to v potrebnom počte rovnopisov tak, aby jeden rovnopis dokumentu mohol byť Hlavným partnerom predložený spolu so Žiadosťou o platbu Poskytovateľovi a druhý rovnopis si ponechá Partner. V prípade, že povaha dokumentu neumožňuje vyhotoviť viac rovnopisov originálov, Partner predkladá ním overenú kópiu   
   s vytlačeným alebo napísaným názvom Partnera a podpisom štatutárneho orgánu Partnera.
9. Na podmienky financovania realizácie Projektu sa podľa spôsobu financovania primerane vzťahujú ustanovenia Zmluvy o poskytnutí NFP a príslušnej časti Systému finančného riadenia. Na Partnera sa primerane vzťahujú všetky povinnosti Hlavného partnera v zmysle Zmluvy o poskytnutí NFP a Systému finančného riadenia a tieto povinnosti sú povinnosťami Partnera voči Hlavnému partnerovi, Poskytovateľovi a voči iným oprávneným osobám uvedeným v tejto ZoP alebo v Zmluve o poskytnutí NFP.

**Článok 14**

**Zmena v subjekte Partnera**

1. Článok 7 VZP sa v plnej miere vzťahuje aj na úpravu práv a povinností Partnera vo vzťahu ku prevodu a prechodu práv a povinností z tejto ZoP. Podmienky, práva a povinnosti, ktoré sa vzťahujú na Prijímateľa alebo prislúchajú v zmysle článku 7 VZP Prijímateľovi (Hlavnému partnerovi), sa v plnej miere vzťahujú a prislúchajú podľa tejto ZoP Partnerovi.
2. K zmene v subjekte Partnera môže dôjsť len s prechádzajúcim písomným súhlasom Poskytovateľa postupom analogicky podľa článku 6 ods. 6.3 zmluvy a v súlade s touto ZoP. K zmene v subjekte Partnera môže dôjsť z dôvodu:

Prechodu, resp. prevodu práv a povinností existujúceho Partnera na iný subjekt na základe zákona; v takom prípade k zmene môže dôjsť v súlade so Zmluvou o partnerstve, alebo

výmeny Partnera z dôvodu zániku skoršej Zmluvy o partnerstve alebo z iných dôvodov na strane Prijímateľa, ktoré ho viedli k potrebe výmeny Partnera. V takomto prípade k ustanoveniu subjektu za Partnera môže dôjsť len vtedy, ak pri ustanovení nového Partnera budú splnené všetky podmienky pre výber Partnera uvedené vo Vyzvaní a súčasne nedôjde k porušeniu žiadnej z podmienok poskytnutia príspevku, ako boli definované vo Vyzvaní. Po splnení všetkých podmienok uvedených v tomto odseku 2. písm. b) sa subjekt stáva Partnerom účinnosťou Zmluvy o partnerstve.

**Článok 15**

**Sankcie vzťahujúce sa na Partnera**

1. Partner je povinný vykonať všetky Verejné obstarávania, z ktorých výška plnenia obsiahnutá v ponuke víťazného uchádzača tvorí súčasť paušálnej sadzby v rámci zjednodušeného vykazovania výdavkov (ďalej ako „Verejné obstarávania pre ZVV“) tak, aby v nich nedošlo k porušeniu pravidiel a/alebo postupov Verejného obstarávania, ktoré porušenia sú uvedené v Prílohe č. 4 Zmluvy o poskytnutí NFP.
2. Ak dôjde k porušeniu zmluvného záväzku Partnerom podľa prvej vety, a teda dôjde k porušeniu pravidiel a/alebo postupov Verejného obstarávania v ktoromkoľvek z takto vykonaných Verejných obstarávaní pre ZVV, Partner sa zaväzuje zaplatiť Hlavnému Partnerovi zmluvnú pokutu určenú Poskytovateľom vo výške podľa písm. b), pričom sa pri uplatnení zmluvnej pokuty uplatnia podmienky podľa písm. a) a c) tohto odseku:
3. Ak dôjde k rovnakému porušeniu pravidiel a/alebo postupov Verejného obstarávania vo viacerých vykonaných Verejných obstarávaniach pre ZVV, alebo dôjde k viacerým porušeniam pravidiel a/alebo postupov Verejného obstarávania pre ZVV, ktoré sú v Prílohe č. 4 Zmluvy o poskytnutí NFP zahrnuté pod jednu sadzbu percenta, pre účely uplatnenia zmluvnej pokuty sa považuje takéto porušenie za jedno porušenie, ktoré je základom pre uplatnenie zmluvnej pokuty jeden raz.
4. Výška zmluvnej pokuty sa vypočíta ako percento vzťahujúce sa podľa Prílohy č. 4 Zmluvy o poskytnutí NFP na danú skutkovú podstatu porušenia pravidiel a/alebo postupov Verejného obstarávania zo základu pre paušálnu sadzbu, ktorý predstavuje sumu ............................
5. Maximálna výška zmluvnej pokuty je limitovaná sumou základu pre paušálnu sadzbu podľa písm. b).
6. Zmluvná pokuta môže byť uplatnená aj opakovane, podľa nasledovných podmienok:

V prípade, ak sa identifikuje ďalší prípad porušenia pravidiel a/alebo postupov Verejného obstarávania vo vykonaných Verejných obstarávaniach pre ZVV, na ktorý sa vzťahuje odlišná sadzba percenta uvedeného v Prílohe č. 4 Zmluvy o poskytnutí NFP, Partner je povinný zaplatiť za takéto porušenie zmluvnú pokutu iba v prípade, ak sadzba tohto nového percenta je vyššia ako sadzba percenta, ktorá sa uplatnila za predchádzajúce porušenie, za ktoré bola uplatnená zmluvná pokuta. Výška zmluvnej pokuty pre takýto nový prípad porušenia zmluvnej povinnosti sa vypočíta ako kladný rozdiel medzi sadzbou percenta, vzťahujúcou sa podľa Prílohy č. 4 Zmluvy o poskytnutí NFP na nové porušenie, mínus sadzba percenta, ktorá sa uplatnila za pôvodné porušenie alebo v prípade, ak bolo minulých porušení viac, mínus sadzba percenta podľa Prílohy č. 4 Zmluvy o poskytnutí NFP, ktorá sa vzťahovala za bezprostredne predchádzajúce porušenie pravidiel a/alebo postupov Verejného obstarávania vo vykonaných Verejných obstarávaniach pre ZVV. Ak je rozdiel záporný, Partnerovi nevzniká povinnosť zmluvnú pokutu zaplatiť.

1. Pre všetky prípady platí, že zmluvná pokuta podľa tohto odseku je splatná na základe výzvy Hlavného partnera, ktorému doručil výzvu Poskytovateľ s lehotou splatnosti 50 dní odo dňa doručenia výzvy Partnerovi.

**Článok 16**

**Trvanie, zmena a ukončenie Zmluvy o partnerstve**

1. Táto ZoP je uzavretá na dobu určitú do skončenia platnosti a účinnosti Zmluvy o poskytnutí NFP.
2. Partner je povinný oznámiť Hlavnému partnerovi písomne všetky zmeny alebo skutočnosti, ktoré majú negatívny vplyv na plnenie jeho povinností podľa tejto ZoP alebo na Realizáciu aktivít Projektu podľa Prílohy č. 1 tejto ZoP, alebo sa akýmkoľvek spôsobom týkajú alebo môžu týkať neplnenia povinností Partnera z tejto ZoP. Uvedená oznamovacia povinnosť sa uplatní aj v prípade, ak má Partner čo i len pochybnosť   
   o dodržiavaní svojich záväzkov vyplývajúcich z tejto ZoP. Uvedenú oznamovaciu povinnosť je Partner povinný splniť Bezodkladne po tom, ako sa dozvedel, že došlo   
   k vzniku zmeny alebo skutočností podľa prvej alebo druhej vety tohto odseku.
3. Zmluvné strany sa dohodli, že zmeny výslovného znenia tejto ZoP sa vykonajú vo forme písomného, vzostupne číslovaného dodatku k tejto ZoP, pri dodržaní povinností vyplývajúcich z § 5a zákona o slobode informácií, ak ZoP je povinne zverejňovanou zmluvou. Zmluvné strany sa dohodli, že zmenu vo výslovnom znení tejto ZoP môže navrhnúť každý z Členov partnerstva.
4. V prípade, ak dôjde k zmene identifikačných a kontaktných údajov Zmluvných strán, ktorá nemá za následok zmenu v subjekte Hlavného partnera alebo Partnera a touto zmenou nedôjde k porušeniu podmienok definovaných v príslušnom písomnom Vyzvaní, nie je potrebná zmena tejto ZoP formou písomného dodatku, ale v takomto prípade postačuje Bezodkladné písomné oznámenie o zmene údajov doručené druhej Zmluvnej strane formou doporučeného listu.
5. Vzhľadom na úzku previazanosť postavenia Partnera v Projekte s právami a povinnosťami Hlavného partnera ako Prijímateľa vyplývajúcimi zo Zmluvy o poskytnutí NFP a tiež s právnymi vzťahmi týkajúcimi sa Projektu vo všeobecnosti a v nadväznosti na článok 1 ods. 2 písm. a) a f) tejto ZoP, sa Zmluvné strany dohodli, že zmena práv a povinností Partnera v súvislosti s Projektom, ktoré vyplývajú z Právnych dokumentov a zo zmien Zmluvy o poskytnutí NFP, bude voči Partnerovi účinná dňom doručenia zmenenej Zmluvy o poskytnutí NFP Partnerovi, v ostatných prípadoch dňom Zverejnenia zmeny v Právnych dokumentoch.
6. V deň, keď došlo k mimoriadnemu ukončeniu zmluvného vzťahu zo Zmluvy o poskytnutí NFP podľa článku 9 VZP, dochádza aj k ukončeniu trvania zmluvného vzťahu z tejto ZoP. V takomto prípade vznikajú Členom partnerstva práva a povinnosti v zmysle právnych predpisov o zániku nesplneného záväzku a v zmysle podmienok obsiahnutých v tejto ZoP, pričom Partner berie na vedomie a súhlasí s tým, že žiadne priamo uplatniteľné právo voči Poskytovateľovi mu nevznikne.
7. Zmluvné strany sa dohodli, že túto ZoP je možné ukončiť riadne alebo mimoriadne.
8. Riadne ukončenie tejto ZoP nastane skončením platnosti a účinnosti Zmluvy o poskytnutí NFP podľa odseku 1 tohto článku.
9. Mimoriadne ukončenie zmluvného vzťahu z tejto ZoP nastáva dohodou Zmluvných strán alebo odstúpením Hlavného partnera alebo Partnera od tejto ZoP alebo výpoveďou tejto ZoP Partnerom, v dôsledku čoho ZoP zaniká.
10. Od tejto ZoP možno odstúpiť podľa § 344 a nasl. Obchodného zákonníka v prípadoch podstatného porušenia zmluvnej povinnosti vyplývajúcej zo ZoP, nepodstatného porušenia zmluvnej povinnosti vyplývajúcej zo ZoP a ďalej v prípadoch, ktoré osobitne ustanovuje ZoP, tiež v prípadoch, kedy je možné odstúpiť od Zmluvy o poskytnutí NFP, pričom práva prislúchajúce podľa Zmluvy o poskytnutí NFP Poskytovateľovi, prislúchajú podľa tejto ZoP v tomto prípade Hlavnému partnerovi, ktorý ich vykonáva analogicky podľa úpravy v Zmluve o poskytnutí NFP voči Partnerovi tak, aby ich bolo možné aplikovať na vzťah medzi Hlavným partnerom a Partnerom. Zmluvné strany sa dohodli, že pre odstúpenie od tejto ZoP platia všeobecné ustanovenia Obchodného zákonníka o odstúpení od zmluvy (§ 344 a nasl. Obchodného zákonníka.), ak nie je v tejto ZoP uvedené osobitné dojednanie Zmluvných strán, ktorým sa nahrádzajú zákonné ustanovenia. Zmluvné strany sa osobitne dohodli, že na účely tejto ZoP sa za podstatné porušenie tejto ZoP zo strany Partnera považujú najmä:
11. také porušenia povinností Partnera, ktoré sú definované v článku 9 ods. 4 VZP;
12. opakované nevykonávanie niektorej z činností, na ktorú je Partner povinný podľa tejto ZoP alebo vykonávanie činností, ktoré neprispievajú k cieľom Projektu a napriek písomnému a doručenému upozorneniu Hlavného partnera nedôjde k náprave v rámci poskytnutej lehoty danej na nápravu porušenej povinnosti;
13. Partner sa bezdôvodne neriadi pokynmi a usmerneniami Hlavného partnera ani po jeho opakovanom písomnom upozornení;
14. porušovanie podmienok stanovených vo Vyzvaní ako záväzné podmienky pre činnosť Partnera napriek upozorneniu Hlavného partnera.

1. Porušenie ďalších povinností stanovených v tejto ZoP, v právnych predpisoch SR a právnych aktoch EÚ okrem prípadov, ktoré sa podľa tejto ZoP považujú za podstatné porušenia, sú nepodstatným porušením tejto ZoP.
2. V prípade podstatného porušenia tejto ZoP je Zmluvná strana oprávnená od tejto ZoP odstúpiť bez zbytočného odkladu po tom, ako sa o tomto porušení dozvedela. Zmluvné strany berú na vedomie, že s ohľadom na právne postavenie a povinnosti každej z nich, môže vykonaniu odstúpenia od tejto ZoP predchádzať povinnosť vykonať rôzne úkony predpokladané právnymi predpismi alebo internými normami, vrátane povinnosti vykonať kontrolu, realizovať iné osobitné postupy a úkony. Z uvedeného dôvodu preto Zmluvné strany súhlasia s tým, že na rozdiel od štandardnej obchodno-právnej praxe, pri odstúpení od tejto ZoP pojem „*bez zbytočného odkladu*“ zahŕňa obdobie, počas ktorého sú v priamej nadväznosti vykonávané úkony odstupujúcou Zmluvnou stranou podľa predchádzajúcej vety. V prípade nepodstatného porušenia tejto ZoP je Zmluvná strana oprávnená odstúpiť, ak strana, ktorá je v omeškaní, nesplní svoju povinnosť ani v dodatočnej primeranej lehote, ktorá jej na to bola poskytnutá v písomnom upozornení. Aj v prípade podstatného porušenia tejto ZoP je Zmluvná strana oprávnená poskytnúť dodatočnú lehotu druhej zmluvnej strane na splnenie porušenej povinnosti, pričom ani poskytnutie takejto dodatočnej lehoty sa nedotýka toho, že ide o podstatné porušenie povinnosti (§ 345 ods. 3 Obchodného zákonníka).
3. Odstúpenie od tejto ZoP je účinné dňom doručenia písomného oznámenia o odstúpení od tejto ZoP adresátovi. Na doručovanie sa vzťahuje článok 5 tejto ZoP.
4. Ak splneniu povinnosti Zmluvnej strany bráni okolnosť vylučujúca zodpovednosť, je druhá Zmluvná strana oprávnená od tejto ZoP odstúpiť len vtedy, ak od vzniku okolnosti vylučujúcej zodpovednosť uplynul aspoň jeden rok. V prípade objektívnej nemožnosti plnenia (nezvratný zánik predmetu tejto ZoP a pod.) sa ustanovenie predchádzajúcej vety neuplatní a Zmluvné strany sú oprávnené postupovať podľa príslušných ustanovení Obchodného zákonníka a podporne Občianskeho zákonníka.
5. V prípade odstúpenia od tejto ZoP zostávajú zachované tie práva a povinnosti Hlavného partnera a Partnera, ktoré podľa svojej povahy majú platiť aj po skončení tejto ZoP, a to najmä právo a povinnosť požadovať vrátenie poskytnutej čiastky NFP, právo na náhradu škody, ktorá vznikla porušením tejto ZoP, ustanovenia uvedené v čl. 7 ods. 7.2 zmluvy a ďalšie ustanovenia tejto ZoP podľa svojho obsahu.
6. Ak sa Partner dostane do omeškania s plnením tejto ZoP v dôsledku porušenia, resp. nesplnenia povinnosti zo strany Hlavného partnera, Zmluvné strany súhlasia, že nejde   
   o porušenie tejto ZoP Partnerom.
7. V prípade odstúpenia od tejto ZoP je Partner povinný vrátiť NFP alebo jeho časť na základe výzvy Hlavného partnera. Povinnosť Partnera vrátiť NFP alebo jeho časť podľa predchádzajúcej vety sa uplatní aj vtedy, ak sa v jednotlivom článku tejto ZoP označujúcom podstatné porušenie tejto ZoP výslovne neuvádza, že Partner je povinný vrátiť NFP alebo jeho časť.
8. Partner je oprávnený túto ZoP vypovedať z dôvodu, že nie je schopný realizovať Projekt tak, ako sa na Realizáciu aktivít Projektu zaviazal v tejto ZoP, alebo mu v ďalšej účasti na Projekte bránia iné vážne dôvody. Partner súhlasí s tým, že podaním výpovede mu vzniká povinnosť vrátiť už vyplatené NFP v celom rozsahu podľa článku 12 tejto ZoP za podmienok stanovených Hlavným partnerom vo výzve na vrátenie. Po podaní výpovede môže Partner túto vziať späť iba s písomným súhlasom Hlavného partnera. Výpovedná lehota je jeden kalendárny mesiac odo dňa, keď je výpoveď doručená Hlavnému partnerovi. Počas plynutia výpovednej lehoty Zmluvné strany vykonajú úkony smerujúce k vysporiadaniu vzájomných práv a povinností, najmä Hlavný partner vykoná úkony vzťahujúce sa na finančné vysporiadanie s Partnerom obdobne ako pri odstúpení od tejto ZoP a Partner je povinný poskytnúť všetku potrebnú súčinnosť. Táto ZoP voči Partnerovi, ktorý podal výpoveď, zaniká uplynutím výpovednej lehoty. Partner si je vedomý toho, že v prípade, ak uplatnenie práva podľa tohto odseku priamo alebo nepriamo spôsobí negatívne následky voči Hlavnému partnerovi, vrátane možného mimoriadneho ukončenia Projektu zo strany Poskytovateľa, Partner zodpovedá za spôsobenú škodu.

**Článok 17**

**Záverečné ustanovenia**

* 1. ZoP je uzavretá dňom neskoršieho podpisu Zmluvných strán. ZoP v súlade s § 47a ods. 2 Občianskeho zákonníka nadobúda účinnosť po splnení odkladacej podmienky, ktorá spočíva v tom, že došlo k nadobudnutiu účinnosti rozhodnutia o schválení žiadosti o poskytnutie NFP na Projekt po predchádzajúcom zverejnení ZoP v Centrálnom registri zmlúv Hlavným Partnerom; ZoP nadobudne účinnosť najskôr dňom nasledujúcim po dni jej zverejnenia Hlavným Partnerom v Centrálnom registri zmlúv.
  2. Vo vzťahu k zverejneniu ZoP v Centrálnom registri zmlúv sa Zmluvné strany osobitne dohodli, že ak Hlavný partner a Partner sú obaja povinnými osobami podľa zákona o slobode informácií, prvé zverejnenie ZoP zabezpečí Hlavný partner a o dátume zverejnenia ZoP informuje Partnera. Ustanovenia týkajúce sa zverejnenia a s tým spojených osobitných pravidiel dohodnutých Zmluvnými stranami v odsekoch 1 a 2 tohto článku sa rovnako vzťahujú aj na uzavretie každého dodatku k ZoP.
  3. Všetky spory, ktoré vzniknú z tejto ZoP, vrátane sporov o jej platnosť, výklad alebo ukončenie sú Zmluvné strany povinné prednostne riešiť najmä vzájomnými zmierovacími rokovaniami a dohodami. V prípade, že sa vzájomné spory Zmluvných strán vzniknuté v súvislosti s plnením záväzkov podľa tejto ZoP alebo v súvislosti s ňou nevyriešia, Zmluvné strany sa dohodli a súhlasia, že všetky spory vzniknuté z tejto ZoP, vrátane sporov o jej platnosť, výklad alebo ukončenie, budú riešené na miestne a vecne príslušnom súde Slovenskej republiky podľa právneho poriadku Slovenskej republiky.
  4. Ak sa akékoľvek ustanovenie tejto ZoP stane neplatným v dôsledku jeho rozporu s právnymi predpismi SR alebo právnymi aktmi EÚ, nespôsobí to neplatnosť celej ZoP. Zmluvné strany sa v takomto prípade zaväzujú Bezodkladne vzájomným rokovaním nahradiť neplatné zmluvné ustanovenie novým platným ustanovením tak, aby zostal zachovaný účel ZoP a obsah jednotlivých ustanovení ZoP.
  5. Ak záväzkový vzťah vyplývajúci zo ZoP, s ohľadom na právne postavenie zmluvných strán, nespadá pod vzťahy uvedené v §261 Obchodného zákonníka, Zmluvné strany vykonali voľbu práva podľa § 262 ods. 1 Obchodného zákonníka a výslovne súhlasia, že ich záväzkový vzťah vyplývajúci zo ZoP sa bude riadiť Obchodným zákonníkom tak, ako to vyplýva zo záhlavia označenia ZoP na úvodnej strane.
  6. Zmluva je vyhotovená v štyroch rovnopisoch, z toho Partner dostane jeden rovnopis, Hlavný partner dostane 2 rovnopisy a Poskytovateľ dostane 1 rovnopis.
  7. Zmluvné strany vyhlasujú, že si znenie ZoP riadne a dôsledne prečítali, jej obsahu   
     a právnym účinkom z nej vyplývajúcich porozumeli, ich zmluvné prejavy sú dostatočne jasné, určité a zrozumiteľné, podpisujúce osoby sú oprávnené k podpisu ZoP a na znak súhlasu ju podpísali.

**Prílohy ZoP:**

Príloha č. 1 Prehľad hlavných a podporných aktivít a merateľných ukazovateľov projektu (zahrňujúci identifikáciu aktivít a časový rámec realizácie projektu jednotlivými Partnermi)

Príloha č. 2 Prehľad účtov Hlavného partnera a jednotlivých Partnerov pre úhradu NFP

Príloha č. 3 Rozpočet projektu pre partnera

Príloha č. 4 Hlásenie o začatí realizácie hlavných aktivít projektu

**Podpisy Zmluvných strán:**

V ...................., dňa .................

Podpis: .......................................

Meno a priezvisko štatutárneho orgánu/zástupcu[[2]](#footnote-3) Hlavného partnera[[3]](#footnote-4)

V ...................., dňa .................

Podpis: .......................................

Meno a priezvisko štatutárneho orgánu/zástupcu[[4]](#footnote-5) Partnera[[5]](#footnote-6)

1. vyplní sa, ak je odlišná od adresy sídla, inak sa vypustí [↑](#footnote-ref-2)
2. Ak sa nehodí, prečiarknite. [↑](#footnote-ref-3)
3. V prípade podpísania zmluvy zastupujúcou osobou je potrebné spolu so zmluvou pre Poskytovateľa predložiť rovnopis dokumentu alebo jeho overenú kópiu, ktorým štatutárny orgán Hlavného partnera oprávňuje danú osobu na podpis zmluvy. [↑](#footnote-ref-4)
4. Ak sa nehodí, prečiarknite. [↑](#footnote-ref-5)
5. V prípade podpísania zmluvy zastupujúcou osobou je potrebné spolu so zmluvou pre Poskytovateľa predložiť rovnopis dokumentu alebo jeho overenú kópiu, ktorým štatutárny orgán Partnera oprávňuje danú osobu na podpis zmluvy. [↑](#footnote-ref-6)